stanford-oval/wikipedia huggingface dataset:
אינטל ישראל
אתרי החברה

פארק מת"ם, חיפה - מרכז הפיתוח הראשי של אינטל בישראל, עוסק בפיתוח חומרה ותוכנה ובפתרונות מחשוב. ביוני 2010 חנכה את "הבניין הירוק" החדש של מרכז הפיתוח, שהוקם בהשקעה של כ-450 מיליון שקל. זהו הבניין הראשון בישראל שקיבל הסמכת LEED Gold, המוענקת על ידי המועצה האמריקנית לבנייה ירוקה.
הר חוצבים, ירושלים - מרכז פיתוח לתוכנה משובצת ורכיבי מחשוב ותקשורת. בעבר היה באתר גם מפעל (Fab 8).
פארק התעשייה, קריית גת - באתר שני מפעל ייצור (Fab28A,Fab28) למעבדים בטכנולוגיה מתקדמת. המפעל השלישי באתר (Fab38) נמצא בהקמה, בהשקעה של כ-40 מיליארד שקל ואמור לייצר שבבים בטכנולוגיית Intel 20A, המקבילה לטכנולוגית 5 נאנומטר.
קריית אריה, פתח תקווה - מרכז פיתוח למוצרי תקשורת שהוקם על בסיס החברות DSPC ואנוורה, שנרכשו בידי אינטל. המרכז היה ממוקם בפארק אזורים עד מאי 2019, עת שעבר למבנה חדש שאותו הקימה החברה בקריית אריה בהשקעה של 440 מיליון שקל.
מרכזי פיתוח נוספים ממוקמים ברעננה, תל אביב, כפר סבא ויקום. החברה מתכוונת לרכז בקמפוס החדש בקריית אריה את כל העובדים באזור המרכז. על פי הערכה, מספר העובדים של החברה במבנה יהיה כ־2,000 כאשר יאוכלס במלואו.
אינטל סמיקונדקטורס - הוקמה ב-1978 בתחילה בצמוד למרכז הפיתוח בחיפה, ונוהלה על ידי אברהם גלבר. מטרתה הייתה העצמת החדרת הטכנולוגיה של אינטל בתעשיית ההיטק בישראל. במשך שנות השמונים, כחברה של כ-50 עובדי מכירות, תמיכה ואדמיניסטרציה – היא הפכה למובילה של כמעט ל-100% בהחדרת טכנולוגית המיקרומעבדים והמיקרובקרים של אינטל בחברות ההיטק בארץ דאז. מעל המסגרות הבינלאומיות של אינטל שהדגישו את הקשר עם משרדי המכירות, נוספו בארץ דגשים של כ-50% מעובדי החברה עוסקים בתחזוקה, הדרכה בהעברת קורסים מגוונים, ימי עיון טכניים ומסגרות תמיכה במהנדסי חומרה ותוכנה. שירותים אלה הקלו על חברות ההיטק הצעירות להקטין את הסיכונים, ולהגדיל את הפונקציונליות של המוצרים שלהם ולהתחרות בהצלחה.
ב-2008 סגרה אינטל את מרכז הפיתוח שלה ביקנעם עילית (על בסיס חברת אופלס שנרכשה בידי אינטל).
מנכ"לים ומנהלים בכירים > מנכ"לים

דב פרוהמן - מנכ"ל אינטל ישראל (1974 - 2000) וסגן נשיא באינטל העולמית
אלכס קורנהאוזר - מנכ"ל משותף אינטל ישראל (2000 - 2007).
דדי פרלמוטר - מנכ"ל משותף אינטל ישראל (2000 - 2007) סמנכ"ל מוצרים וסגן נשיא בכיר באינטל העולמית
מקסין פסברג - מנכ"לית אינטל ישראל (2007 - 2016) וסגנית נשיא באינטל העולמית
יניב גרטי - מנכ"ל אינטל ישראל ינואר 2017 – ינואר 2023
קרין אייבשיץ-סגל ודניאל בן עטר מנכ"לים משותפים מינואר 2023
מנכ"לים ומנהלים בכירים > מנהלים בכירים

מולי אדן - נשיא אינטל ישראל (2012 - 2015), סגן נשיא בכיר באינטל העולמית ומנכ"ל קבוצת המחשוב התפיסתי.
שלומית וייס - סגנית נשיא אינטל העולמית, ואחת המנהלות הבכירות באינטל ישראל, בין השאר מנהלת קבוצת NDG (Network Development Group)
זיוית כץ-צמרת - סגנית נשיא אינטל העולמית, ייצור ותפעול, ואחת המנהלות הבכירות באינטל ישראל.
גדי זינגר  - שימש סגן נשיא באינטל העלמית וראש חטיבת ה-Enterprise Processing Group, מונה להיות מופקד על פיתוח מעבד האיטניום בסוף 1998. אחר כך שימש מנכ"ל מרכזי הפיתוח של אינטל ישראל (2011–2015) וסגן נשיא בקבוצת הנדסת פלטפורמות ומנכ"ל קבוצת ארכיטקטורות ה-IP.
ביץ' האוס

| --- | --- |

הופעה חיה בפסטיבל המוזיקה של פיצ׳פורק בשיקגו 2010
 מקום הקמה:  בולטימור 
 תקופת הפעילות:  מ-2004
 סוגה:  דרים פופ, אינדי רוק
 חברת תקליטים:  Carpark, Bella Union, Sub Pop, We Are Free, Arts & Crafts Mexico
 beachhousebaltimore.com
 פרופיל ב-IMDb
 חברים
 ויקטוריה לגראן אלכס סקאלי
 
ביץ' האוס (באנגלית: Beach House) היא להקת דרים פופ מבולטימור, מרילנד, שנוסדה בשנת 2004. הלהקה מורכבת מוויקטוריה לגראן הצרפתייה (קולות, קלידים) ומאלכס סקאלי שנולד בבולטימור (גיטרה, קלידים).
אלבום הבכורה שלהם Beach House שוחרר בשנת 2006 וזכה לביקורות אוהדות. עקבו אחריו Devotion מ-2008, Teen Dream מ-2010, Bloom מ-2012, Depression Cherry ו-Thank Your Lucky Stars שניהם משנת 2015, האלבום 7 מ-2018 ו-Once Twice Melody משנת 2022.
היסטוריה > הקמה ואלבום ראשון

ויקטוריה לגראן שסיימה את לימודיה במכללת ואסר ב-2003, ואלכס סקאלי שסיים את לימודיו ב-Oberlin College ב-2004, הקימו את הלהקה ב-2004 לאחר שהכירו בסצנת האינדי-רוק של בולטימור, כאשר הם מפיקים מוזיקה שהורכבה בעיקר מאורגן, מכונת תופים וגיטרת סלייד.
באוקטובר 2006 הלהקה הוציאה את אלבום הבכורה שלה Beach House. באותה שנה, אתר המוזיקה פיצ'פורק דירג את האלבום במקום ה-16 ברשימת האלבומים הטובים של אותה השנה.
היסטוריה > אלבום שני ופרויקטים נוספים

אלבומם השני של ביץ' האוס Devotion שוחרר בפברואר 2008. כמו האלבום הקודם, גם זה זכה לאהדת המבקרים ונכלל במקום 46 ברשימת האלבומים הטובים ביותר של פיצ'פורק לאותה שנה.
הלהקה הקליטה גרסת כיסוי ל-Play the Game של להקת Queen עבור האלבום Dark Was the Night, פרויקט שנועד לגייס כספים ולעורר מודעות לנגיף האיידס.
בשנת 2009 לגראן תרמה קולות רקע לשיר Two Weeks של להקת האינדי-רוק Gizzly Bear. מאוחר יותר היא שיתפה פעולה עם הלהקה בשנית כשהיא שרה ב-Slow Life, תרומת הלהקה לפסקול הסרט דמדומים: ירח חדש.
היסטוריה > Teen Dream

אלבומם השלישי של הצמד יצא בינואר 2010 על ידי חברת התקליטים Sub Pop. האלבום הופק על ידי כריס קואודי שעבד בעבר עם הלהקות Yeah Yeah Yeahs, TV on the Radio, Grizzly Bear. האלבום זכה לביקורות חיוביות מצד לצד והרחיב את מאגר המעריצים של הלהקה, כשבין היתר נצפו Jay-Z ו-Beyonce בהופעות הלהקה. Teen Dream דורג במקום החמישי ברשימת 50 האלבומים הטובים ביותר של פיצ׳פורק לשנת 2010.
היסטוריה > Bloom

במאי 2012 הוציאה הלהקה את האלבום Bloom דרך Sub Pop. הסינגלים ששוחררו מהאלבום היו Myth, Lazuli, Wild, Wishes, כאשר לכולם פרט ל-Myth הוכן אף קליפ וידאו. בפברואר 2013 הלהקה שחררה סרט קצר, Forever Still. הסרט, שהושפע מ-Live at Pompeii בו Pink Floyd מנגנים באמפיתיאטרון רומי ריק, מציג את הלהקה מנגנת שירים מ-Bloom באתרים שונים בטורנילו, טקסס, היכן שהאלבום הוקלט.
היסטוריה > Depression Cherry ו-Thank Your Lucky Stars

במאי 2015 הלהקה הוציאה את אלבומה החמישי Depression Cherry דרך Sub Pop, והכריזה על סיבוב הופעות עולמי. הלהקה הצהירה שהכיוון היצירתי באלבום זה הוא חזרה לפשטות, עם שירים הבנויים מסביב למלודיה ומספר כלים מועט, כאשר התופים משחקים תפקיד משני בלבד. באוקטובר 2015, חמישה חודשים בלבד לאחר יציאת אלבומם הקודם, הלהקה הכריזה על אלבום נוסף Thank Your Lucky Stars.
היסטוריה > 7

ב-11 במאי 2018 הוציאה הלהקה את אלבומה השביעי 7 דרך חברת התקליטים Sub Pop. ארבעת הסינגלים ששוחררו מהאלבום הם: Lemon Glow, Dive, Dark Spring ו-Black Car. הקלטת האלבום נמשכה אחד עשר חודשים, בשונה מההליך המהיר על אלבומיהם הקודמים. הלהקה הצהירה שמטרתם במהלך הקלטת האלבום הייתה: "לידה מחדש והשבת נעורים". 7 קיבל שבחים ממבקרי מוזיקה אשר היללו את האווירה ההרפתקנית של האלבום ואת העקביות של הלהקה.
היסטוריה > Once Twice Melody

בנובמבר 2021 הכריז ההרכב על אלבום האולפן השמיני שלהם, Once Twice Melody, שיצא ב-18 בפברואר 2022. אלבום זה, הכולל 18 רצועות, פורסם כאלבום כפול המחולק לארבעה "פרקים". הפרק הראשון יצא ב-10 בנובמבר 2021, ושלושת הפרקים הבאים יצאו ב-8 בדצמבר 2021, ב-19 בינואר 2022 וב-18 בפברואר 2022. במהלך שנת 2022 יצאה הלהקה לסיבוב הופעות לקידום האלבום.
בפעם הראשונה, צוינו בהערות האלבום כי ג'יימס ברון הוא חבר מלא בהרכב. גם הביוגרפיה של הלהקה בספוטיפיי עודכנה לשקף את השינוי בהרכב.
היסטוריה > Become

ב-16 בפברואר 2023 הכריזה הלהקה על EP בשם Become, הכולל חמישה שירים, שנוצרו במהלך העבודה על Once Twice Melody. הפרויקט יצא ב-22 באפריל 2023 כמוצר בלעדי ליום חנויות התקליטים, וזמין להזרמה החל מ-28 באפריל 2023.
דיסקוגרפיה > אלבומי סטודיו

(2006) Beach House
(2008) Devotion
(2010) Teen Dream
(2012) Bloom
(2015) Depression Cherry
(2015) Thank Your Lucky Stars
(2018) 7
Once Twice Melody (2022)
Become (2023)
הערות שוליים

↑  Staff Lists: Top 50 Albums of 2006, Pitchfork (באנגלית)
↑  Staff Lists: The 50 Best Albums of 2008, Pitchfork (באנגלית)
↑  Staff Lists: The Top 50 Albums of 2010, Pitchfork (באנגלית)
| --- | --- |
בקרת זהויות :  BIBSYS: 10015365  BnF: cb15579179w (data)  GND: 10342663-2  ISNI: 0000 0001 0722 5593  LCCN: no2008050672  MusicBrainz: d5cc67b8-1cc4-453b-96e8-44487acdebea  NKC: xx0086061  VIAF: 134141910   WorldCat (עם VIAF): 134141910
ג'לאל א-דין א-סויוטי

| --- | --- |
 לידה:  3 באוקטובר 1445 קהיר
 פטירה:  18 באוקטובר 1505  (בגיל 60) קהיר
 מקצוע:  פוסק הלכה, פרשן הקוראן, אימאם.
 השקפה דתית:  אסלאם
 
ג'לאל א-דין עבד א-רחמן בן אבו בכר בן מחמד אלח'דירי א-סוּיוּטי (שם מלא בערבית: جلال الدين عبد الرحمن بن أبي بكر بن محمد الخضيري السيوطي) חי בין השנים 1445–1505 לספירה.
היה איש דת מצרי, מורה ומומחה בתחום ההלכה והמשפטים, ואחד מהסופרים הבולטים בתקופתו, אשר הקדיש את כתביו לתאולוגיה והלכה אסלאמית. מזוהה עם האסכולה השאפעית, ונחשב לאחד מפוסקי ההלכה המכובדים ביותר באסכולה השאפעית בפרט, ובאסלאם בכלל.
חייו

א-סויוטי נולד ב-3 באוקטובר 1445 בקהיר. אמו הייתה ממוצא טורקי, ואילו אביו ממוצא אוזבקי, בעוד שעל פי א-סויוטי בעצמו, הוא למעשה נצר לשושלת מבגדאד (משפחה שלו הם נצר ללוחמים אוזבקים מאזור קוקנד שהתיישבו בעיראק אחרי כבושה). משפחתו היגרה לאסיוט שבמצרים הממלוכית, ולכן הוא זכה לשם "אסויוטי". אביו, אשר למד ולימד הלכה אסלאמית על פי האסכולה השאפעית, נפטר כשג'לאל א-דין היה בגיל חמש.
ג'לאל א-דין התמחה בהלכה האסלאמית, בעיקר באסכולה החנפית ובאסכולה השאפעית. הוא התמחה גם בחדית', פרשנות הקוראן, תאולוגיה, היסטוריה, רטוריקה, פילוסופיה, פילולוגיה, אריתמטיקה, וברפואה.
בגיל 18 החל ללמד הלכה אסלאמית על פי האסכולה השאפעית, באותו מסגד שבו אביו נהג ללמד. בד בבד הצטרף א-סויוטי למסדר הסופי השאד'לי (בערבית: الطريقة الشاذلية).
במהלך חייו זכה ג'לאל א-דין א-סויוטי לתואר הנכסף "מוג'דד" (בערבית: مجدد) אשר משמעותו: "המחדש", והכוונה בזה היא לאדם אשר מחיה מחדש את הדת.
א-סויוטי מת ב-18 באוקטובר 1505.
כתביו

ג'לאל א-דין א-סויוטי כתב על נושאים רבים. את דבריו הוא העלה על כתב על פני כ-900 יצירות.
את יצירתו הראשונה הוא כתב בהיותו בן 17.
אבן עמאד אמר עליו: ”רוב יצירותיו נעשו מפורסמות כבר בתקופת חייו. יכולתו לכתוב הייתה פנומנלית”.
אחד מתלמידו אמר ”הייתי פעם עם השייח' א-סויוטי, והוא השלים באותו יום שלושה כרכים”.
בנוסף ליצירותיו בנושא הדת, כתב א-סויוטי גם בנושא הרפואה. כמו אבן אל-ג'ווזי, גם כתביו הרפואיים של א-סויוטי מבוססים כמעט לחלוטין על מסורות של הנביא מוחמד.
בין יצירותיו המפורסמות ביותר ניתן למצוא את:
תפסיר אלג'לאליין ( تفسير الجلالين), אשר נחשב לאחת מפרשנויות הקוראן המקובלות ביותר בקרב המוסלמים.
א-טיב א-נבווי (الطب النبوي), אשר בנוי כלקסיקון רפואי.
אלג'אמע אלכביר ( الجامع الكبير)
אלג'אמע אלסע'יר (الجامع الصغير)
דר אלמנת'ור ( درالمنثور)
תדריב א-ראווי (تدريب الراوي)
הערות שוליים

↑  Spevack, Aaron, The archetypal Sunnī scholar : law, theology, and mysticism in the synthesis of al-Bājūrī, Albany, New York: SUNY Press, 2014
↑  The Encyclopaedia of Islam., New edition, Leiden: Brill, 1960-2009
↑  Authors: Suzan Yalman, Linda Komaroff, The Art of the Seljuqs of Iran (ca. 1040–1157) | Essay | The Metropolitan Museum of Art | Heilbrunn Timeline of Art History, The Met’s Heilbrunn Timeline of Art History (באנגלית)
↑  Medieval Islamic civilization : an encyclopedia, New York: Routledge, 2006
↑  Encyclopedia of the history of Arabic science, London: Routledge, (2000 printing)
↑  Encyclopedia of Arabic literature, London: Routledge, 1998
↑  The Qurʼan : an encyclopedia, London: Routledge, 2006
| --- | --- |
בקרת זהויות :  NLI: 987007256831905171  BnF: cb119257968 (data)  CiNii: DA00609454  GND: 118757954  ICCU: MILV182940  ISNI: 0000 0001 2143 157X  LCCN: n80081636  NTA: 073196533  SELIBR: 199130  SUDOC: 027152278  TDVİA: suyuti  Trove: 1139018  VcBA: 495/30619  VIAF: 90051632   WorldCat (עם VIAF): 90051632
בתאל משיאן

| --- | --- |

 לידה:  18 במאי 1989 (בת 35) רמת השרון, ישראל 
 מדינה:  ישראל 
 תקופת הפעילות:  מ-2006
 מקום לימודים:  בית צבי 
 פרסים והוקרה:  הסרט "ברחל בתך הקטנה", בו גילמה את התפקיד הראשי,  זכה במקום הראשון בפסטיבל קולנוע דרום, היה מועמד לפרס וולג'ין בפסטיבל ירושלים ובקטגוריית סרטים קצרים בפסטיבל קאן (2007)
 פרופיל ב-IMDb
 
בתאל משיאן (נולדה ב-18 במאי 1989)  היא שחקנית, במאית ותסריטאית ישראלית.
ביוגרפיה

בתאל נולדה ברמת השרון ואז עברה עם משפחתה לאשקלון. היא בתו השלישית לאביה, יליד איראן והבכורה לאמה, ילידת הארץ. יש לה שתי אחיות גדולות מנישואיו הראשונים של אביה, ועוד שתי אחיות קטנות מהנישואים של הוריה. הוריה התגרשו כאשר הייתה בת 12.
ב-2010, כשהייתה בת 21, נפטר אביה ממחלת ריאות חסימתית כרונית.
היא החלה לשחק בתיאטרון העירוני באשקלון בילדותה לצד לימודי בלט קלאסי וציור. משיאן נשרה מהתיכון בכיתה י', ויתרה על שירות צבאי ובמקום זאת עשתה שירות לאומי עם נוער במצוקה.
בשנת 2011 סיימה את לימודיה בית הספר לאומניות הבמה בית צבי. עבור הצטיינות בתפקידיה בהצגות ובתחרויות מונולוגים בבית הספר זכתה במלגות ע"ש שושנה דואר, עדה בן נחום, בנץ כרמל, קרן בוכמן ע"ש יוסי בנאי ובמלגת אלי ליאון.
קריירה > בקולנוע ובטלוויזיה

בשנת 2006 שיחקה בסרט הסטודנטים "ברחל בתך הקטנה" בתפקיד רחל. הסרט, בבימוי אפרת כורם זכה במקום הראשון לסרטי סטודנטים בפסטיבל קולנוע דרום והיה מועמד לפרס וולג'ין בפסטיבל הקולנוע בירושלים. הוא אף נבחר לייצג את ישראל בתחרות בפסטיבל קאן 2007.
בשנת 2012 היא השתתפה בקליפ של רמי קלינשטיין לשיר "רוצי קטנה".
בשנת 2013 הצטרפה לעונה השלישית של סדרת הנוער אליפים ששודרה בערוץ הילדים ב"Yes" את ספיר, לצד יסמין עיון, יותם קושניר, אסף הרץ ועומר דרור. באותה שנה ליהקה לסרט הסטודנטים "אדם" של הבמאי שגב גרשון שזכה במקום הראשון בפסטיבל הבינאלומי לקולנוע בניו יורק, והשתתפה בקליפ לשיר "עפה עליו" של הזמרת נסרין, ששוחרר בדצמבר 2014.
בשנת 2014 שיחקה בסרט הדרמה "בן זקן" של הבמאית אפרת כורם ובכיכובו של אלירז שדה. הסרט התחרה בפסטיבל ירושלים, בפסטיבל ברלין וזכה במקום הראשון בפסטיבל בלפור ובפסטיבל הסרטים במילאנו. באותה שנה שיחק בתפקיד הראשי בסרט הסטודנטים זוכה הפרסים "צומת הרוחות" בבימויו של רותם מורט. בהמשך השנה התארחה בתור אלמה בסדרה "פרודים" שיצר דניאל לפין לזכיינית ערוץ 2 - רשת 13.
בשנת 2016 שיחקה בסרטו של ניר ברגמן, "להציל את נטע" לצד בני אבני ורותם אבוהב ובאותה שנה שיחקה בסרטה של הגר בן-אשר "הפורצת" בתפקיד חן לצד ליהי קורנובסקי. באותה שנה שיחקה בסרט הקצר של הבמאי דוד שמש; "קו 16" בתפקיד נופר. באותה השנה שיחקה במיני-סדרת הטלוויזיה הגרמנית "שרה שטיין" ברשת ARD, וגילמה חוקרת משטרה לצד קתרינה לורנץ, איתי טיראן, סמואל פינצי, גיל פרנק וגילה אלמגור.
בשנת 2017 השתתפה בסרט הסטודנטים "מחוּל", בבימוי נעמה דיין, וגילמה את דמותה של אלונה.
בשנת 2019 התארחה בעונה השלישית של הסדרה "האחיות המוצלחות שלי" שיצרו נועה ארנברג וגלית חוגי לYes.
בשנת 2021 החלה לככב בסדרה "היורשת" בקשת 12, בה גילמה את דמותה של ספיר סנדרוסי.
קריירה > קריירה בתיאטרון

שיחקה והפיקה את ההצגה "יצרים" מאת וויליאם מאסטרוריסמון ובבימוי גיל וינברג.
שיחקה בהצגה "שיקוי האהבה" מאת דוניצטי, בביומה של יוליה פבזנר, באופרה הישראלית.
שיחקה בהצגה "הסמוי" בבימוי מורדי גרשון בתיאטרון העירוני באשקלון.
שיחקה בתפקיד הראשי בהצגה "אידיאליזם" (2016) מאת יגאל זקס ובבימויו בהפקת קבוצת עבודה.
שיחקה בתפקיד משני במחזמר "סאלח שבתי" לצד איציק כהן.
שיחקה בהצגה "וולקאם" (2022) בהפקת אנסמבל קבוצת עבודה, בבימויו של יגאל זקס.
עיבדה את המחזה וביימה את ההצגה "ציד המכשפות" (2022) בהפקת תיאטרון הקאמרי-אקדמיה.
עיבדה את המחזה וביימה את ההצגה "קן הקוקיה" (2023) בהפקת תיאטרון הקאמרי-אקדמיה.
הנרי קנדל (אדריכל בריטי)

| --- | --- |
אין תמונה חופשית
 לידה:  1903 בריטניה
 פטירה:  1983 (בגיל 80 בערך) אנגליה
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 פעילות בולטת:  האדריכל הבכיר של שלטון המנדט הבריטי בארץ ישראל
 ידוע בשל:  תוכניות המתאר של ירושלים, עזה וערים נוספות
 השכלה:  אדריכלות ובינוי ערים
 תקופת הפעילות:  1929–1983 (כ־54 שנים)
 תפקיד:  יועץ הנציב העליון לבינוי ערים, ראש מע"צ, מהנדס העיר ירושלים, ותפקידים דומים במדינות וקולוניות נוספות.
 
תוכנית קנדל לירושלים 1944
תוכנית קנדל למזרח ירושלים 1964
הנרי קנדל (באנגלית: Henry Kendall; ‏1903 – 1983) היה אדריכל ומתכנן ערים בריטי, שעיקר פועלו היה בקולוניות של בריטניה. בתקופת המנדט הבריטי על ארץ ישראל הוא תכנן מבני ציבור בולטים ותוכניות מתאר לערים אחדות, כיהן יועץ הנציב העליון לענייני בינוי ערים ומונה למהנדס העיר ירושלים. השפעתו של קנדל על מבנה ירושלים ניכרת עד היום, בתכנון שכונות מרכזיות והקפדה על תקנות הבנייה שחייבו ציפוי אבן לבניינים ואיסור הצמדת בניינים לצדה החיצוני של חומת ירושלים. תוכנית המתאר שלו לירושלים - תוכנית קנדל, משנת 1944, החליפה את תוכנית המתאר הסטטוטרית הראשונה לעיר שהוכנה על ידי אדריכל קליפורד הולידיי ואושרה ב-1930, התכנית נותחה במחקריו של פרופ' יהושע בן אריה ואף מוזכרת בספריו של דוד קרויאנקר התכנית פורסמה כספר סיכום בשנת 1948 המסכם את מצב תוכנית המתאר בסוף תקופת המנדט הבריטי. הספר כולל פרקים על תכנונה של העיר גם בזמנים שקדמו לבואו לירושלים. תוכנית קנדל מהווה תוכנית מתאר סטטוטורית לעיר שבתחומים רבים עדכנה את תוכנית הולידיי, זאת לעומת שלוש תוכניות האב לעיר שקדמו להן, בין השאר. ברמת הפירוט ובהיותן נשענות על מחקרי שטח נרחבים יותר.
ביוגרפיה

קנדל למד אדריכלות באוניברסיטת לונדון בין השנים 1922 ל-1927. הוא השתלם בתכנון ערים במהלך שנת 1928. בין השנים 1929 ו-1932 הוא עבד כמתכנן עיר ואזור, במשרד המושבות במאלזיה. בשנת 1935 הוא עבד באנגליה.
בשנת 1936 הוא מונה לאדריכל מטעם המנדט הבריטי בישראל, לראש מע"צ מטעם המנדט וליועץ הנציב העליון לענייני בינוי ערים. הוא שירת את שלטונות המנדט עד לתומו של המנדט הבריטי על ארץ ישראל, בשנת 1948. בארץ ישראל הוא סייע בהקמת בתי חולים ומבני ציבור נוספים. הוא הקים מחלקה מקצועית לבינוי ערים, שתכננה תוכניות מתאר לירושלים, תל אביב, טבריה, שכם וערים נוספות.
תוכנית המתאר לבאר שבע הייתה מהראשונות שהציג. התכנית הוצגה כבר ב-1937. בעזרת תוכנית זו הבריטים המשיכו לבנות את באר שבע באופן המודרני, שבנו הטורקים בעיר - מבנה של רחובות שתי וערב, סביב שדרה מרכזית, שבה בנייני השלטון והמסחר. תוכנית המתאר של קנדל לבאר שבע הוחלפה בשנת 1952 בתוכניתו של אדריכל אריה שרון, שלפיה נבנו השכונות, בשנות החמישים והשישים, כשכל אחת מהן מרוכזת סביב מרכז מסחרי שכונתי (מודל ״עיר גנים״).
ב-1937 הגיש קנדל גם תוכנית לשיקום עזה, שסבלה עדיין מנזקים קשים, שנגרמו במלחמת העולם הראשונה. שלטונות המנדט הקצו כספים והחלו בתנופת שיקום עזה, רק אז. בבנייה התמקד קנדל בשיקום חלק קטן ממרכז העיר ההיסטורית, כולל הפיכת רחוב עומאר אל-מוכתאר לרחוב המרכזי בעיר, ובמקביל, שם את הדגש על הקמת שכונות מתוכננות בפרברי העיר הישנה.
המחלקה של קנדל הציעה גם תוכנית ליפו, אך זו נפסלה, ותחתיה תוכננה תוכנית חדשה, בידי אדריכלי השלטון הבריטי בקהיר.
בין השנים 1948 ו-1956 הוא שימש כמתכנן הערים הראשי של הממשל הבריטי באוגנדה. שם, בין השאר, תכנן את מתאר העיר קמפלה, בשנת 1951. תוכניתו זו החליפה את תוכנית האדריכל הגרמני, ארנסט מיי. בשנת 1957 הוא עבד בזנזיבר, שם הגיש יחד עם האדריכל ג'פרי מיל, תוכנית בינוי לסטון טאון. התוכנית יושמה באופן חלקי.
בין שנת 1958 לשנת 1962 הוא עבד עבור ממשלת גאנה. בין השנים 1963 ו-1966 הוא עבד עבור ממלכת ירדן, ותכנן את תוכנית המתאר של מזרח ירושלים שפורסמה בשנת 1964. תוכנית זו הייתה פיתוח קל לתוכניתו שלו, משנת 1944. קנדל נקרא למלאכה, אחרי שהממלכה דחתה תוכנית שהציעה חברת בראון האמריקנית. בין השנים 1967 ו-1977 הוא עבד עבור הממשל הבריטי של גיברלטר.
בין שנת 1978 לשנת 1983, קנדל שימש כחבר ועדה לשימור האזור הכפרי באנגליה. בשנתיים האחרונות בתפקיד זה, הוא שימש כיושב ראש הוועדה.
הנצחה

על שמו של קנדל יש רחוב בבאר שבע.
מפרסומיו

תוכנית העיר ירושלים (1948) - פרסום התוכנית של שנת 1944. Jerusalem The City Plan 1918-1948 Henry Kendall Published by His Majesty's Stationary Office (1948)
התפתחות הכפר הערבי (1949). Kendall Henery (1949), Village Development in Palestine During the British Mandate, Crown Agents for the Colonies, London.
תכנון ערים באוגנדה (1955) - Town planning in Uganda; a brief description of the efforts made by government to control development of urban areas from 1915 to 1955. Author: Henry Kendall. Publisher: London, Crown Agents for Oversea Governments and Administrations, 1955.
צרצור

צרצר
חגבים
נמלה Pachycondyla apicalis
צִרְצוּר (באנגלית: stridulation) היא הפעולה של הפקת צליל על ידי שפשוף חלקי גוף מסוימים זה בזה. התנהגות זו מזוהה בעיקר עם חרקים, אך ידועים בעלי חיים אחרים המסוגלים לצרצר, כגון מספר מינים של דגים, נחשים וגם עכבישים. מנגנון הצרצור לרוב מורכב ממַגְרֵד (plectrum) – מבנה דמוי שפה, רכס או גושים הנע על משטח מחורץ או בעל רכסים (stridulitrum). פעולה זו גורמת למגרד לרטוט, בדומה לרטט מחט הפטיפון כשהיא נעה על פני תקליט. לעיתים המבנה הפוך וה-stridulitrum רוטט ומשמיע את הצליל או שהמגרד נייח וה-stridulitrum נע עליו.
תריסית ירוקה משמיעה קולות דמויי צרצור בתדר נמוך לצורכי תקשורת המושמעת דרך ענפי הצמח
קיימות שיטות נוספות להשמעת קולות צרצור כגון תריסית ירוקה אשר מרעידה את לוחות הבטן בעזרת השרירים וכך מתקשרת עם תריסיות ירוקות אחרות שנמצאות על ענפים אחרים. מכיוון שלא מדובר בחיכוך של איבר באיבר, שיטה זו לא מוגדרת בספרות המדעית כ-stridulation.
צרצור בדגים

אחת השיטות לתקשורת בקרב דגים מתקשרים על ידי העברת אותות אקוסטיים (צלילים) זה לזה, כחלק משיטות נוספות של תקשורת בעלי חיים ימיים. תקשורת כזו מבוצעת לרוב בהקשר של האכלה, תוקפנות או חיזור. הצלילים הנפלטים משתנים בהתאם למין ולגירוי המעורבים. דגים יכולים להפיק קולות צרצור (צליל סטרידולטורי) על ידי הזזת רכיבים של מערכת השלד, או יכולים להפיק צלילים שאינם צרצור על ידי מניפולציה של איברים מיוחדים כמו שלפוחית שחייה. מחקרים של קולות צרצור בקרב דגים נעשים באמצעים שונים, לדוגמה באמצעות סרטוני רנטגן במהירות גבוהה ומיקרוסקופיה אלקטרונית סורקת של מנגנון הלסת והלוע.
הערות שוליים

↑  המילה "צרצור" היא אונומטופיה.
↑  (29 October 2014). New insights into the role of the pharyngeal jaw apparatus in the sound-producing mechanism of Haemulon flavolineatum (Haemulidae) . Journal of Experimental Biology. 217 (21): 3862–3869. doi:10.1242/jeb.109025. hdl:10067/1197840151162165141. PMID 25355850.
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
מיץ גזר

| --- | --- |
מיץ גזר בכוס ולצידו גזרים בשלים
מיץ גזר בכוס ולצידו גזרים בשלים
 
 מאכלים
 סוג:  מיץ ירקות 
 אופן הגשה:  מיץ
 מרכיבים עיקריים:  גזר 
 
מיץ גזר אשר הופק במסחטה
מיץ גזר הוא מיץ המופק מגזרים טריים, המשווק לעיתים רבות כמשקה דיאטטי. מכחצי קילוגרם של גזרים ניתן להפיק כוס מיץ של כ-250 מיליליטר, כמות זו של מיץ נחשבת לכמות קטנה ביחס למיצים המופקים מפירות כגון תפוחים או תפוזים. הסיבה לכך היא כמות הציפה הרבה של הגזר, ביחס לפירות וירקות אחרים.
סקירה

מיץ גזר מכיל כמות גדולה של קרוטן, מקור חשוב לוויטמין A, וכן הוא עשיר בוויטמין B, חומצה פולית ומינרלים חשובים הזקוקים לגוף כגון סידן, נחושת, מגנזיום, אשלגן, זרחן וברזל.
כמו מאכלים אחרים העשירים בבטא-קרוטן, צריכה של מיץ גזר בכמויות גדולות עלולה להוביל ל"קרוטנודרמה" - מצב בו העור מקבל גוון כתמתם-כתום. שתיית שלוש כוסות מיץ גזר ביום במשך תקופה קצרה תוביל למצב זה.
טעמו של מיץ הגזר הוא מתוק באופן טבעי, ובניגוד לרוב המיצים הוא אינו שקוף. לרוב, מיץ הגזר נצרך כמשקה בריאות. במשך מאות שנים הכינו מגזרים מרקים ומיצים ברחבי העולם. באמריקה, נעשה שימוש במיץ גזר כדי להעניק לגבינות גוון כתום כהה יותר.
ערכים תזונתיים

כוס אחת של מיץ גזר סחוט מכילה את הערכים הבאים, לפי מחלקת החקלאות של ארצות הברית:
קלוריות: 95
שומנים: 0.35
פחמימות: 21.90
סיבים: 1.9
חלבונים: 2.24
כולסטרול: 0.010
ראו גם

שייק
הערות שוליים

↑  Kristin Mortensen. "Toxicity of Carrot Juice". Livestrong.com.
↑  eMedicine - Carotenemia : Article by Robert A Schwartz
| מיצים |
| --- | --- | --- |
| מיצי פירות | מיץ אוכמניות • מיץ אשכוליות • מיץ חמוציות • לימונדה • לימונענע • מיץ ענבים • מיץ פטל • מיץ רימונים • מיץ תפוזים • מיץ תפוחים • מיץ אננס |  |
| מיצי ירקות | מיץ גזר • מיץ מלפפונים • מיץ עגבניות |  |
| שונות | אוטיי • סיידר • עשב חיטה • צום מיצים • שייק |  |
אלעד ירד אל הירדן

| --- | --- |
 סינגל בביצוע להקת פיקוד הדרום
 יצא לאור:  1970 
 סוגה:  זמר עברי 
 שפה:  עברית 
 אורך:  3.26 דק' 
 כתיבה:  אברהם זיגמן 
 לחן:  אברהם זיגמן 
 
"אלעד ירד אל הירדן" הוא שיר שכתב והלחין אברהם זיגמן וביצעה במקור להקת פיקוד דרום.
רקע

בספטמבר 1970 פרץ עימות צבאי בין צבא ירדן לארגונים פלסטינים שכונה ספטמבר השחור, בעקבות אי הסכמתם להיות כפופים לכללי המשטר, פעולות טרור שביצעו במדינה, איומם על יציבות המשטר וניסיונם להתנקש בחיי המלך חוסיין. בעקבות מצבם הקשה של הארגונים הפלסטינים בעימות, חצו כוחות סורים את הגבול ופלשו למדינה. המלך חוסיין פנה בבהילות לידידותיו ארצות הברית ובריטניה על מנת שאלה יחישו לו סיוע. ארצות הברית שלא הייתה יכולה לשנע כוחות במהירות לאזור, פנתה לישראל על מנת שזו תסייע לירדנים. בעקבות כך גייסה ישראל כוחות צבא רבים, ביניהם כוחות מילואים ששהו בגבול ישראל-ירדן.
המוזיקאי אברהם זיגמן צוות לשייקה אופיר במטרה לשמח חיילים שגויסו. זיגמן שאל את אופיר לשלומו של בנו אלעד אותו הכיר מלהקת הצנחנים. שייקה אופיר השיב: "אלעד ירד אל הירדן" כשכוונתו שבנו שגם גויס בשל המתיחות ירד לאחד המוצבים בבקעת הירדן. משפט זה מצא חן בעייני זיגמן והוא החליט לשלב את המשפט בשיר. כשכתב זיגמן את השיר, נתקל בקושי, שורה שכתב, "למלוח אותו הריח ממש כמו בראשונה" לא הסתדרה עם המקצב הפנימי של השורה. זיגמן התיעץ עם ידידתו, נעמי שמר ואז נתקל בבעיה נוספת, בשיחה איתה אמרה לו 'ריח המלוח הוא שלי'. כוונתה הייתה לשירה "חורשת האקליפטוס", בו מופיע הביטוי. זיגמן שינה את המילה המלוח למילה הרדוף וכך הסתדרו המילים עם נעמי שמר, גם עם המקצב וגם עם הבוטניקה (שכן, כזכור למלוח אין ריח ושמר כבר הותקפה על כך). בשיר יש הרמזים שמקורם בתנ"ך: אבני קלע מקורו בסיפור דוד וגוליית המקראי, ואבני גזית הן אבנים מהן בנה שלמה המלך את בית המקדש.
את השיר ביצעה בשנת 1972 להקת פיקוד הדרום במסגרת תוכניתה "מדרום תפתח הטובה", והסולנית הייתה אביבה אבידן. דודו זכאי ביצע גם הוא את השיר.
בשנת 2012 הלך אלעד אופיר לעולמו.
הערות שוליים

↑  עפרה לקס, זאת נעמי, באתר ערוץ 7, 17 בספטמבר 2009
↑  ענת דור ורינה כלף, לכל שיר יש שם, באתר משרד החינוך
↑  עוזי ברוך, "אלעד ירד אל הירדן" - הלך לעולמו, באתר ערוץ 7, 3 ביוני 2012